
E felisidat ta un 
kaminda, pero no 
destinashon 


Tur kaminda por topa e dianan aki ku un òf mas polis di bario huntu ku funshonarionan di komunikashon di KPCN. Esaki ta den kuadro di 
programanan di informashon ku ta bai produsí pa sera e pueblo mas mihó konosí ku e fenómeno di Polis di Bario. Di robes pa drechi riba e 
foto aki polisnan di bario Claudette Raphaela i Ron Schleper huntu ku komunikadónan di KPCN Genesis Saragoza i Caroll Soliana banda di 
Passangrahan. 


PAREHA A MURI DESPUES 
DI KOME DJINDJA 


Polisnan di bario visibel tur kaminda 

SMART GENERATION 2001 
N.V. 
ta buska 
- 1 Magazijn Medewerker 


Mas inf. tel. nr. 717-3886 


LA BALANDRA 
BAR & RESTAURANT 


We are looking for motivated professionals 
for our Beach Restaurant 


-Must be able to work flexible schedule 


To apply send us your CV and presentation letter to: 
mcgonzalez@harbourvillage.com 
Harbour Village Beach Club 
Kaya Gobernador N. Debrot 71 
Bonaire, Dutch Caribbean 


KRALENDIJK 
– 
Fundashon Históriko Kul- 
tural Boneriano (FuHi- 
KuBo) a duna un aporte 
signifikante na e bishita 
ku Rei Willem Alexander, 
su esposa Reina Maxima 
i nan yu muhé Prensès 
Amalia, ku a realisá na 
Boneiru na fin di yanüari 
último. Rei a manda un 
karta di gradisimentu pa 
Bòi Antoin i Emma Pratt 
di FuHiKuBo. 
Gezaghebber 
Edison 
Rijna a invitá Antoin i 
Pratt, e último aki lider di 
proyekto na FuHiKuBo, 
pa personalmente risibí e 


FuHiKuBo a duna aporte grandi 


na bishita real 
karta di gradisimentu per- 
sonal di Rei Willem Ale- 
xander, kompañá pa un re- 
galu. 
Na tres momentu impor- 
tante durante e bishita real 
FuHiKuBo tabata embolbí. 
Na e kasnan di katibu Bòi 
Antoin a duna splikashon 
di sklabitut na Boneiru du- 
rante masoménos 240 aña 
(1640-1863), ku énfasis 
riba e kasnan aki. 
Riba e trayekto di Ka- 
bayé pa Mangazina di Rei, 
Emma Pratt tabata den bùs 
ku famia real pa duna sp- 
likashon spesial tokante 
geologia i naturalesa en 


general. Emma ta un 
biólogo, ku spesialisashon 
Boneiru, na unda e ta 
moviendo pa 9 aña kaba. 
Ademas el a atkirí hopi 
informashon di historia 
i kultura boneriano. El a 
kompartí su konosementu 
ku e bishitantenan real. 
Tra’i mèrdia Bòi An- 
toin a subi bùs na Arawak 
pa papia tokante historia i 
kultura di Boneiru durante 
a trayekto pa Sorobon. 
Tambe di barionan den 
kua e bùs a pasa, splikan- 
do di nan konekshon ku 
sklabitut. 


KRALENDIJK—Luna 
di aprel ta luna di konsien- 
tisashon di outismo. E luna 
aki ta pone atenshon i kon- 


Dediká na luna di Outismo 
AKTUALIDAT ku mini seri riba e tópiko 


sientisashon riba e tema- 
transformando e narativo. 
Den e kuadro aki, Bonaire.tv 
ta trese den AKTUALIDAT 


un mini seri riba e tema. 
Ta hiba kombersashon ku 
diferente profeshonal riba 
e tereno. E promé invitado 


ta Marie Craane. Marie ta 
logopedista na 'Tur kos ta 
bunita'. Marie banda di ta 
logopedista tin un spesia- 
lisashon riba e parti di fun- 
shonamentu di selebre. Den 


e promé programa Marie ta 
duna un splikashon kiko ta 
outismo i pone énfasis tam- 
be riba loke e no ta. E pro- 
grama ta pasa awe pa 12'or 
di merdia. 


KRALENDIJK--Den e 
periodo tras di lomba a re- 
alisá un kantidat di deten- 
shon riba karetera públiko 
pa manehá bou di influensia 
di alkohòl. Kuerpo Poli- 
sial Hulanda Karibense ke 
avisá pa konsumí alkohòl 
ku límite si ta partisipá den 
tráfiko. Asina ta prevení 
situashonnan fèrfelu pa un i 
tur. Ta prohibí pa partisipá 
den tráfiko si a konsumí 
mas ku e kantidat máksimo 
permití. Montante di e but 
ta mará na resultado di tèst 
di supla ku polis hasi. 


Tèst 
Ku un tèst di suplá polis 
ta kontrolá si un persona ta 
bou di influensia di alkohòl. 
Tur siudadano ta obligá 
di partisipá na e tèst di su- 
pla. E tèst aki ta mustra si 
e persona a bebe mas ku ta 
permití pa lei. Resultado 
di e tèst aki ta determiná si 
mester warda investigashon 
mas profundo. Si un perso- 


Pa manehá bou di influensia di alkohòl 
Polis ta registrá hopi 
detenshon 


na nenga di hasi e tèst, e ora 
ei e ta haña un prosèsferbal. 
Dependiendo resultado di 
e tèst di supla, e persona 
mester bai warda di polis 
pa un análisis di rosea. Du- 
rante e investigashon polis 
ta midi presis kuantu alko- 
hòl a konsumí ku un apara- 
to spesial. Un persona ku 
manehá bou di influensia 
di alkohol, ta haña un but, 
prohibishon (temporal) pa 
manehá, kastigu di prisòn 
òf un kombinashon di e 
kastigunan aki. E peso di e 
kastigu ta dependé di e se- 
riedat di e situashon. Si ta 
involukrá den un aksidente, 
ta tèst mas lihé pa konsumo 
di alkohòl ku durante di un 
kontrol rutinario.Un peaton 
tambe por haña but. 
Polis por duna un 
prosèsferbal pa buracheria 
públiko. Si topa un persona 
den estado burachi, polis ta 
uza bo aparensia di bura- 
cheria i aktitut. E ora ei no 
ta hasi un tèst di supla. 

PAREHA A MURI DESPUES 
DI KOME DJINDJA 


KRALENDIJK – Un 
pareha a muri despues di a 
kome djindja sin sa. Esaki 
a tuma lugá na Kuala Lum- 
pur, Malesia. Na Boneiru 
tambe tin sierto hende ta 
kome e piská akí. E venenu 
ta den e spiñanan di e piská. 
Promé ku prepará e piská, 
mester kita tur e spiñanan 
pa asina evitá ku ta shuata. 
E muhé, Lim Siew Guan, 
di 83 aña a muri mesun dia. 
Djasabra e hòmber tambe, 
Ng Chuan Sing, di 84 aña 
a muri. E tabata ocho dia 
den koma. Sin sa e pareha e 
kumpra por lo ménos dos di 
e tipo di e piská akí online. 


Segun e pareha su yu 
muhé, pa hopi aña su ma- 
yornan ta kumpra piská i 
p’esei e tata no a paga mu- 
chu tinu na momentu di e 
kompra. Mesun dia Lim a 
hasa e piská pa lùnch. 
Segun outoridatnan, e 
momentu ei ya Lim taba- 
tin problema ku halamentu 
di rosea. Un ora despues di 
a kome e piská, Ng a haña 
mesun síntoma. Nan yu 
hòmber a hiba nan hospital, 
kaminda Lim a fayesé me- 
sun anochi. Lg tabata den 
e seshon i kuido intensivo, 
pero tambe a fayesé ocho 
dia despues. 


djindja ta kontené e 
venenu tetrodotoxine. Esa- 
ki ta 275 biá mas mortal ku 
kaliumcyanide. E venenu 
di un piská ya por mata 25 
pa 30 persona. E venenu 
no ta sali for di e piská na 
momentu di fris òf kushiná. 
Por kita e partinan veneno- 
so solamente hopi kuidado- 
so promé ku sirbié. P’esei 
sirbi djindja na Hulanda ya 
prohibí. 
Na Hapon sinembargo e 
piská ta un delikadesa bou 
di e nòmber fugu. Kòki- 
nan mester praktiká sí dies 
aña promé ku nan por sirbi 
djindja. 


KRALENDIJK—Awe 
den Empire Cinema ta es- 
trená e pelíkula “All In- 
clusive”. Ta trata aki di un 
komedia romántiko hulan- 
des. Den komedia relashon 
entre Jacco (Tibor Lukács) 
i Sylvie (Jennifer Hoffman) 
ta na prueba. Sylvie ta an- 
unsiá ku e ke tuma un pou- 
sa den relashon. E ta anun- 
siá esaki durante e famia su 
vakashon na Boneiru. 
De echo, den e promé 
senario,ya kosnan ta bai 
malu ku famia Brouwer. 
Na yegada na aeropuerto 
di Boneiru, ta resultá ku un 


Awe den Cinema Bonaire 
“All Inclusive” 


maleta no a yega. Esaki ta 
pone ku Jacco ta bira gro- 
sero i onsportif. E yunan 
Lois i Bink ta haña bèrg- 
wensa di nan tata i Sylvie 
ta bira su kara leu. Apénas 
nan a subi e bus ku mester 
hiba nan hotèl ku Sylvie ta 
anunsiá ku e ke un pousa 
den nan matrimonio. Esaki 
a kai manera un bòm serka 
Jacco. 
Loke ta sigui ta esena- 
nan kómiko i romántiko 
kon Jacco ta purba gana 
kurason bèk di su kasá. 
Esaki no ta bai asina fásil 
manera Jacco ta pensa. Jac- 


co ta su mes enemigu. E ta 
kompetitivo manera mucha 
chikí i tur kos insignifikante 
ta bira un problema grandi. 
Komo sifuera no ta basta, 
un dòkter a gusta su kasá i 
ta purba di namor’é. Chèri 
riba e bolo ta na momentu 
ku su yunan tambe ta aktua 
di forma deskontrolá. Su yu 
muhé ke tene relashon ku 
mènedjer di e hotèl, mién- 
tras e yu hòmber ta anhelá 
pa su promé sunchi, pero ta 
duda den su seksualidat. 
“All Inclusive” ta es- 
trená awe 19;30 na Empire 
Cinema. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

ORASHONNAN KU TA PERMANESÉ 


Skritura: Revelashon 8:1-5 


“Laga mi orashon wòrdu poní Bo dilanti manera 
sensia; e halsamentu di mi mannan manera e sakrifisio 
di atardi.” Salmo 141:2(BS) 
Nunka bo no a para ketu i pensa si bo orashon – 
partikularmente esnan ku a nase den tempu di difikul- 
tat, doló i sufrimentu – a yega na e oreanan di Dios? 
Un mener ku yama E.M. Bounds a skirbi tokante 
kon duradero nos orashon ta: “Lepnan ku a papia ta 
sera dor di morto, e kurason ku ta sinti por stòp di 
bati, ma nos orashonnan ta BIBA dilanti di DIOS i 
Dios Su kurason ta atento na nan. Orashon ta sigui 
biba apesar ku esnan ku a ekspresá nan ya a muri.” 
Revelashon 8:1-5 ta rekordá nos di e importansia 
di nos orashon. 
Akí nos ta mira ku e esenario ta SHELU. Shelu 
ta e trono di Dios, ta e sentro di kòntròl di universo. 
Nos ta mira angelnan pará dilanti di Dios. Tambe nos 
ta mira un angel ta ofresé sensia na Dios huntu ku 
orashon di tur e santunan. Den versíkulo 4 nos ta mira 
e pòtrèt akí, kaminda nos orashon hasí aki na mundu, 
ta subi bai dilanti di Dios na Shelu komo un fragansia 
dushi. 
Bo ta pensa ku bo orashon ta enbano? E versíkulo 
akí ta animá bo pa sigui persistí den orashon, pasobra 
nos orashon ta presioso pa Dios. 
Orashon: Nos Tata ku ta den Shelu, mi ta gradisí 
Bo ku Bo ta kuida i preokupá pa mi mas ku mi ta 
realisá. Yuda mi pa sosegá den esaki: “E wowonan di 
SEÑOR ta riba e hustunan, i Su oreanan ta atento pa 
skucha nan sklamashon.” Salmo 34:15 


No pèrdè kurashi, sigui hasi orashon! 


Boanerges Barriento 
Produkshon PGM 


12.00 Aktualidat: 
Marie Craane 
13.00 Herensia: 
Damiano Evaristo Raphaela 
14.00 Herensia: 
Marcel de Palm 
15.00 Progrmama: 
Ank Klomp & 
Egbert Groendijk 


16.00 Herensia Korsou: 
Alicia Walle 
17.00 Aki Aruba: 
Dia di kultura 21-3-16 
18.00 Herensia: 
Chiro Emerenciana 
19.00 BAPA: 
Arxen Alders Lasers en 
Damaly Linkers 


20.00 Herensia: 
Thomas Soleano, Maskarada 
Piskamentu 
21.00 Aki Korsou: 
Jessica Bethencourt 
(Herodini) 
22.00 Herensia: 
Lina Provence-Semeleer 
23.00 BAPA: 
Keith Weeler 


KRAENDIJK – Ri- 
chard Dorothea a fayesé na 
kuminsamentu di e siman 
aki na edat di 80 aña. E luna 
aki e lo a bira 81. El a nase 
dia 28 di aprel 1942 komo 
yu di Alfredo Dorothea i 
Angelica Antonia. Tabata 
periodo ku Alfredo, ko- 
nosí tambe komo Gabilan, 
tabata kumpli ku servisio 
militar na Kòrsou durante 


Richard Dorothea a fayesé 


Segundo Guera Mundial. 
Siendo 
invitado 
den 
e programa Herensia di 
FuHiKuBo, Richard a pa- 
pia di su bida. El a nase i 
lanta den e bario Ótrobanda 
na Kòrsou. Komo mucha el 
a move den kayanan mane- 
ra Zaantjesteeg i Sebasto- 
polstraat. 
Richard: “Mi tata despu- 
es di su servisio militar a 


bai Boneiru, na unda el a 
kasa ku Jacintha. Nos a lan- 
ta pober. Mi mama a muri 
laga mi komo mucha. Mi a 
lanta serka mi wela Elvira, 
ku tabata traha serka famia 
De Jongh, doñonan di De 
Jongh Sporthuis. For di 
Boneiru mi tata tabata kue 
yuana i manda bibu pa nos. 
Mi wela tabata mata nan pa 
kushiná.” 


Richard a konta tambe 
ku el a bai Brakkeput i Skèr- 
pènè. El a skohe pa e ofishi 
di fèrfdó. El a splika dikon: 
“Ta un trabou fásil pa hasi. 
E no ta trabou duru. Mi ta 
kere ku ta un di e ofishinan 
di mas fásil. Pero bo mester 
sa kiko bo ta hasi.” 
Último tempu di su bida 


Richard a biba na Boneiru 
na kas di su mama di kri- 
ansa Jacinta Dorothea na 
Nikiboko. Despues el a bai 
kas di kuido di Mariadal. 
Promé ku esei e tabata na 
Ka’i Mimina. 
Bonaire.tv ta ripití e pro- 
grama ku Richard Dorothea 
e dianan aki. 

KRALENDIJK – En- 
trante awe djaweps Bo- 
naire.tv ta ripití e dos pro- 
gramanan Herensia ku a 
estrená siman pasá djára- 
son i djasabra. Ta trata di e 
programanan di Damiano 
Raphaela i Marcel de Palm, 
respektivamente bibá na 


KRALENDIJK – Bòi 
Antoin 
di 
FuHiKuBo 
(Fundashon 
Históriko 
Kultural 
Boneriano) 
a 
tene un charla resiente- 
mente pa algun miembro 
di e klup di Toastmaster. 
Esaki a sosodé na Captain 
Don’s Habitat. Reto ta- 
bata pa repasá historia di 
Boneiru den 40 minüt. Ta 
un presentashon di power- 
point ku lider di proyekto 
di FuHiKuBo Emma Pratt 
a yega di hinka den otro. 
Antoin a kuminsá na re- 
pasá e parti pre-históriko 


Damiano Raphaela i Marcel de Palm 
Ripitishon dos Herensia interesante 


Aruba i Kòrsou, pero nasé 
na Boneiru den mésun 
bario, esta Nikiboko. 
Motibu dje ripitishon- 
nan aki ta ku den siman 
santu i wikènt pasá e kanal 
Bonaire.tv a keda interumpí 
na algun okashon pa un 
desperfekto tékniko, tin biá 


miéntras ku e programanan 
aki tabata pasando. 
Tantu Marcel de Palm 
komo Damiano Raphaela a 
sali komo mucha for di nan 
bario Nikiboko. Na Aruba 
e ekipo di Herensia a en- 


trevistá Raphaela, miéntras 
ku a entrevistá Marcel de 
Palm na dos okashon du- 
rante un bishita ku el a hasi 
na Boneiru resientemente, 
formando parti di e grupo 
‘Grandinan Bendishoná’. 


Ripitishon di e dos pro- 
gramanan aki ta kuminsá 
awe djaweps pa 1'or i 2'or 
di tra’i mèrdia. 
E dos dianan despues tin 
mas ripitishon di e dos pro- 
gramanan aki. 


Bòi Antoin ku charla pa Toastmaster 
Historia di Boneiru den un kokolishi 


di Boneiru, ku atenshon 
pa yegada di indjannan 
di tempu arkaiko for di 
Kòrsou, siguí pa esnan di 
tempu di serámika, mas 
despues na 1499 konkista 
dor di spañonan. I na 1636 
konkista di hulandesnan 
riba e spañónan.” 
Den su charla Antoin a 
pone atenshon na spesial- 
mente e echo ku e dia ku 
a skohe den pasado komo 
‘Dia di Boneiru’ ta históri- 
kamente 
kuestionabel. 
Den e tempu aya a relatá 
e fecha 6 di sèptènber na 


‘deskubrimentu di Bonei- 
ru’. 
Antoin: 
“E 
término 
deskubrimentu definitiva- 
mente no ta korekto. Bo- 
neiru tabata deskubrí kaba 
pa indjan òf amerindio 
na momentu ku Amerigo 
Vespucci a yega aki na 
1499. Mester papia di 
‘konkista’. Ademas e fe- 
cha di 6 di sèptèmber no ta 
komprobá sientífikamente 
komo e fecha di konkista. 
Es mas: konkista ta kos di 
selebrá?” 
FuHiKuBo ta ofresé 


e kurso na organisashon 
i empresanan komo in- 
trodukshon pa un kurso 


di 16 ora ku por sigui na e 
instituto aki. 

Ecua Construction & Cleaning B.V. 
ta buska 


- Metselaar - Karpinté - 
Tegelzetter 


-mester tin eksperensia 


Mas inf. tel. nr. 780-2800 


KRALENDIJK – No 
Waste Caribbean Vibes ta 
organisá workshop pa duna 
plèstik un bida nobo. Ku 
e lema ‘Waste isn’t waste 
until you waste it’, nan ta 
laga e partisipantenan lite- 
ralmente mira ku plèstik no 
ta sushi, pero un materia pa 
produsí produktonan nobo. 
Partisipantenan mes ta 
skohe kua produkto nan 
ke traha. Nan ta haña guia 
di tumadónan di inisiativa, 
Charlotte Hesterman i Luuk 
Bastiaans. 
E partisipantenan no ta 


Organisá pa No Waste Caribbean Vibes 
Workshop dirigí riba konsientisashon problema ku plèstik 


siña solamente e proseso di 
produkshon, pero ta haña 
tambe splikashon tokante 
e diferente tiponan di plès- 
tik i e efektonan di sushi di 
plèstik riba medioambiente. 
Dos aña pasá Hesterman 
i Bastiaans a kuminsá ku 
lantamentu di nan kompa- 
nia i akumulashon di plès- 
tik na Boneiru. No Waste 
Caribbean Vibes ta traha 
huntu ku empresarionan i 
otro inisiativanan di medio- 
ambiente. Awor ainda riba 
un eskala chikitu, ta produ- 
sí e produktonan di plèstik 


i bende esakinan. Ku e ga- 
nashi di benta nan ta spera 
ku dentro di poko por kum- 
pra un mashin nobo pa ou- 
mentá e produkshon i asina 
por resiklá mas plèstik. 
No Waste Caribbean 
Vibes ke kontribuí aktiva- 
mente na e meta pa enfatisá 
pa islanan BES yega na 50 
porshento di sirkularidat, 
produktonan di awor ta ma- 
teria pa despues i den fu- 
turo mas aleu, na 2050, na 
kaminda pa 100 porshento 
di sirkularidat. 
Entretantu a duna e pro- 


mé workshop i a keda bon 
risibí pa e partisipantenan. 
Hesterman i Bastiaans na 


yüli di e aña akí tin otro kan- 
tidat di workshop planiá. 


KRALENDIJK – E 
luna akí ta kuminsá atrobe 
ku kaptura di turtuga na 
kosta wèst relashoná ku 
e programa di marka tur- 
tuga. Por mira boto di 
Sea Turtle Conservarion 
Boneiru (STCB) regular- 
mente en buska di turtuga 
na kosta wèst durante al- 
gun siman. 
Komo preparashon pa 


Kurso di freediving 


e kapturanan akí, staf i 
boluntarionan di TSCB 
ta siguiendo un kurso di 
freediving ku Blue Class- 
room Freediving, pa si- 
gurá siguridat di e staf i 
boluntarionan. 
STCB ta gradisí Hugo, 
Carlos, Brendan i Petra, 
pa tur nan yudansa duran- 
te e kursonan akí. 


KRALENDIJK--Riba 
djabièrnè 7 di aprel, un 
kaso di ‘hit & run’ a tuma 
lugá riba Kaya Apache. Un 
outo a alkansá un peaton i a 
sigui kore bai. A konsekue- 
nsia di esaki, e víktima a 
haña algun herida. Algun 


Hit & Run 


ratu despues a detené e sos- 
pechoso di inisial J.C.M.M. 
na un kas. 
Na warda di polis a hasi 
un análisis di rosea ku e so- 
spechoso. A konfiská reibe- 
weis di e sospechoso. 

KRALENDIJK – Du- 
rante fin di siman un kanal 
di televishon a pasa un 
dokumentario hopi inte- 
resante tokante Padre Pío, 
tokante su bida i milager- 
nan. Durante su bida el a 
realisá hopi milager, entre 
otro sanashon. Nos a buska 
pa haña mas di Pader Pío i a 
topa ku lo siguiente. 


Ken ta Padre Pío 
Padre Pío de Pietrelcina 
tabata un pastor fransis- 
kano nasé 25 di mei 1887 
na Pietrelcina, un pueblo 
chikitu den e provinsia di 
Benevento, Italia. El a nase 
for di un famia hopi de- 
boto. Na chikitu Francesco 
Forgione a kombertí su mes 
den un místiko ku no sola- 
mente por a hasi milager di 
tur tipo, pero tambe a risibí 
e stigmato di Kristu. 
Despues hopi tempran, 


Bida i milager di Padre Pío 


Padre Pío a mustra in- 
klinashon pa e bida spiri- 
tual i momentu ku el a bira 
adolesente, e ke a konsagrá 
su bida na Dios. Su mayor- 
nan a buska moda di yud’é. 
Komo ku e no tabata poseé 
e edukashon rekerí pa dren- 
ta un konbento, su tata a 
biaha pa Estádos Unídos pa 
gana plaka pa paga estudio 
di su yu. 
Asina 
Francesco 
por 
a drenta i e konbento na 
Morcone i na 1905 a haña 
e nòmber Fra Pio, na honor 
di Papa Santo Pío V, patron 
di Pietrelcina. Na 1910 el a 
konbertí den un pastor. 


Bida yen di doló 
Padre Pío su bida a kon- 
frontá tur tipo di malesa. 
Su malesanan a kuminsá 
na mes momentu di su vi- 
shonnan i ounke el a pasa 
un parti konsiderabel di su 


bida malu, su bida spiri- 
tual tabata hopi prolifiká 
ku su malesanan. Un di su 
dolónan mas intenso tabata 
e sigmato, no solamente pa 
e doló físiko, pero tambe pa 
e bèrgwensa ku e no por a 
logra tin un signo físiko di 
santidat. 
Padre Pío a muri dia 23 
di sèptèmber 1968 na edat 
di 81 aña na San Giovan- 
ni Rotondo, Foggia, Ita- 
lia, lugá kaminda el a pasa 
mayoria parti di su bida. El 


a keda beatifiká dia 2 di mei 
1999 i dia 16 di yüni 2002 
benefiká pa Papa Juan Pa- 
blo II na Roma. 


Milager 
Padre Pío a realisá hopi 
milager den su bida, entre 
nan hopi sanashon, multi- 
plikashon di hostia kon- 
sagrá i papia idioma di hen- 
denan ku tabata skuch’é. 
E tabata poseé don pa bi- 
lokashon, klarividensia i 
tabata mira aparishon di 
morto, Virgin Maria, angel- 
nan i Hesus Kristu. Tambe 
e tabata stima un aroma 
partikular òf perfume. 
Awendia personanan di 
henter mundu ta sigui re- 
portá milager i okashonnan 
ku Padre Pío a yuda nan 
kuné. 


E eterno Padre Pío 
Un di e frasenan mas 


komun di Padre Pío tabata 
‘Hasié mas for di shelu, di 
loke bo por hasi for di aki 
na tera’. Fiel na su promesa, 
el a kontinuá yuda sernan 
humano ku ta pidi ayudo. 
Papa Juan Pablo II a 
komponé un orashon pa op- 
tené ayudo i bendishon di 
Padre Pío: ‘Orashon pa Pa- 
dre Pío komponé pa Papa 
Juan Pablo II’. 
San Padre Pío de Pietrel- 
cina ta un di e santunan mas 
stimá i venerá di awendia 
pa personanan ku tur parti 
di mundu. Su intenshonnan 
a yuda míles di personal pa 
optené milager ku ta yená 
ku pas i alegria. Su entre- 
ga total na kurpa i alma di 
Dios, a hasié un maestro di 
spiritualidat. 
Padre Pío tabatin un re- 
lashon estrecho ku angel- 
nan: San Padre Pío i e an- 
gelnan. 


KRALENDIJK 
-- 
Tourism Corporation Bo- 
naire (TCB) ta anunsiá ku 
for di 19 te 25 di yüni, Bo- 
neiru ta organisá su promé 
siman di ‘Yoga & Welness’ 
anual, den kolaborashon 
ku Bindu Yoga & Healing 
Centre. 
E festival ku ta dura un 
siman, ta konsistí di yoga 
retrèt, bienestar i pakete di 
rehubenesimentu pa yuda 
huéspetnan mehorá nan 
eksperensia spiritual kom- 
pleto. 
E maestro i influensi- 
adó mundialmente kono- 
sí, Laruga Glaser, ta tene 
Ashtanga Yoga Retreat i ta 
enfoká riba e karakterísti- 
kanan spesífiko di e seri di 
Ashtanga Primary. 
Durante e retrèt akí, 
Laruga lo yuda e prakti- 
kantenan di yoga pa bai 
mas profundo den e fun- 
damentonan di práktika di 
Ashtanga yoga i den filoso- 
fia di yoga. 
Gentle Healing Yoga 
Retreat, den kolaborashon 


Promé festival anual ‘Yoga & Wellness’ 


ku Flowmingo Studio, ta 
enfoká riba chakra, sen- 
tro di energia, pa eliminá 
blokeo emoshonal den e 
kurpa. Durante e lèsnan i 
tayernan, e partisipantenan 
ta hasi uso di diferente 
forma di sanashon pa kom- 
prendé nan mes mas mihó i 
pa fortifiká e konekshon ku 
nan kurpa i mente. 
E paketenan di bien- 
estar i rehubenesimentu 
ku ta disponibel, ta ofresé 
huéspetnan eksperensia di 
hipoterapia i forma di ekili- 
brá nan chakranan di nobo 
te ritual di embeyesimentu 
i masashi ku piedra presio- 
so. Sea ku huéspetnan ke 
sana e mucha den nan mes, 
òf nan ke hasi konekshon 
di nobo ku nan sentido pa 
aventura, òf nan ke ekilibrá 
nan mente, kurpa i alma, e 
partnernan di bienestar na 
nos isla a krea un variedat 
di eksperensia transforma- 
torio pa kumpli ku nesesi- 
dat di kada hende. 
“Nos ta kontentu ku du- 
rante e verano akí nos ta 


organisá nos promé festival 
anual di ‘Yoga & Wellness’ 
i laga nos bishitantenan sera 
konosí ku e mihó ekspe- 
rensia di bienestar,” segun 
Miles Mercera, direktor di 
TCB. E naturalesa bírgen 
di Boneiru, kombiná ku nos 
esfuersonan pa enkurashá 
biahamentu sostenibel ku 
un enfoke riba hasi konek- 
shon di nobo, no solamente 
ku tera, pero tambe ku nos 
mes, a hunga un ròl impor- 
tante na momentu di orga- 


nisá e evento akí. 
Intenshon di e siman di 
bienestar ta pa trese prakti- 
kantenan di yoga i hende- 
nan ku djis ke mehorá nan 
eksperensia spiritual huntu 
i na mes momentu ofresé 
oportunidatnan úniko pa 
rehubenesimentu i ilumi- 
nashon. Pa hasi e eksperen- 
sia di bienestar akí komple- 
to, djadumingu 25 di yüni ta 
organisá un festival di yoga 
na Te Amo Beach, kaminda 
bishitantenan por disfrutá 


henter dia di diferente lès, 
tayer, charla i eksperensia 
aklarador dibertido i edu- 
kativo. 
Ta bai tin tambe vários 
trùk di kuminda i stènt ku 
alimento salú i konsiente, 
un merkado di estilo di bida 
eksótiko i baile ekstátiko pa 
selebrá iluminashon spiri- 
tual riba bich. 
Pa 
mas 
informashon 
tokante e evento i e pak- 
etenan disponibel, bai riba 
bonaireyogafestival.com 

Awèl si, mi kièrsa e defuntunan ei 
ta traha ku nos koleganan. Awe ta 
Lady Z a hera di kometé otro blun- 
der. Ta bon ku el a hèrstel na tempu 


Ayera nos a skapa nos kolega- 
nan un ranká di pia. Bo ke kere 
awe e historia a hera di bolbe 
ripití. 


Kruseronan di bishita 
serka nos 


E dianan aki kasi tur 
dia tin barku di turista, 
krusero, di bishita den 
haf di Kralendijk. Pero 
nos no sa masha di 
nan. Nos ta mira nan 
komo djis un barku 
di turista mas. Pero 
nan tin nan historia. 
Den un seri di artíkulo 
BONERIANO ta de- 
diká atenshon na e 
barkunan aki. Añanan 
pasá tambe a hasi 


esaki den Extra, pero 
tabata otro tempu i otro 
barku. 
Celebrity Equinox ta 
un krusero di klase sol- 
stice konstruí pa Meyer 
Werft na Alemania. Ce- 
lebrity Equinox ta e di 
dos di e sinku barku- 
nan di klase solstice, 
propiedat i operá pa 
Celebrity Cruises. E ta 
ruman di Celebrity Sol- 
stice, Celebrity Eclipse, 


E dianan aki kasi tur dia tin barku di turista, krusero, di bishita den haf 
di Kralendijk. Pero nos no sa masha di nan. Nos ta mira nan komo djis 
un barku di turista mas. Pero nan tin nan historia. Den un seri di artíkulo 
BONERIANO ta dediká atenshon na e barkunan aki. Añanan pasá tambe a 
hasi esaki den Extra, pero tabata otro tempu i otro barku. 


Celebrity Silhouette i 
Celebrity 
Reflection. 
Celebrity 
Equinox 
a 
drenta servisio komer- 
sial pa Celebrity Cruis- 
es riba 31 di yüli 2009. 
Kate 
McCue 
tabata 
kapitan 
di 
Celebrity 
Equinox te ku ougùstùs 
2019. E ta e promé 
muhé merikano ku ta 
kapitan di un mega kru- 
sero. Celebrity Equinox 
tin kapasidat pa 2850 


pasahero. E barku ta 
midi 317 meter di lar- 
gura i ta pisa 121,878 
tonelada. 
Konstruk- 
shon di e barku a kosta 
750 mion dòler. Celeb- 
rity Equinox tin 14 dèk. 


Entretenimento 
Na bordo tin 3 pisina i 4 
restorant. Tin e opshon 
tambe pa bishitantenan 
hasi uzo di e solarium. 
E ta aksesibel sola- 
mente pa adulto. Tin 
tambe Persina Garden, 
ku ta un spa full ekipá. 
Hasi kompra tambe ta 
posibel abordo di Ce- 
lebrity 
Equinox. 
Tin 
vários tienda di mar- 
kanan renombrá ku por 
skohe for di dje. Wega 
di gòlf tambe ta posibel 
riba e barku, meskos 
tambe hasi ehersisio 
den gym. Purba biña ta 
tuma lugá den e `Cel- 
lar Master` bou di guia 
di ekspertonan riba e 
tereno di biña. Den or- 
anan di anochi, e pas- 
aheronan por skohe 
diferente aktividat. Den 
Equinox Teate por hun- 
ga weganan manera 
trivia i bingo tur dia. Por 
sigui diferente work- 
shop ku e barku ta ofre- 
sé. Un kasino moderno 
i ku diferente mashin i 
wega tambe abordo. 
E kasino ta keda habri 


Celebrity Equinox 


te den oranan lat di 
mardugá. Pa esnan 
ku ta preferá di balia, 
tin Quasar Disco & 
Nightclub. Tin e posi- 
bilidat tambe pa bishi- 
ta The Martini Bar pa 
diferente martini of 
cocktail. 


Kuminda 
Na bordo di Celeb- 
rity Equinox, bishi- 
tantenan por disfrutá 
di vários restorant, 
inkluyendo 
Tuscan 
Grille. Un sitio ide- 
al pa amantenan di 
kushina italiano. E 
restorant ta sirbí pas- 
ta artesanal, piská, 
filèt i salumi artesanal 
huntu ku bebida alko- 
hóliko 
italiano. 
Pa 
esaki bo ta paga un 
suplemento. Den e 
preis di e krusero ta 
inkluí e restorantnan 
prinsipal, kaminda ta 
sirbí vários plato. E 
platonan ta kreá dor 
di un shèf ku Strea 
Michelin. Na Blu, e 
hóbennan por disfrutá 
di kuminda fresku i 
saludabel pa un tarifa 
chikitu. Pa bebe un 
kòpi di kòfi òf te,por 
pasa na Café Al Ba- 
cio. Aki por haña un 
variedat di bolo i kos 
dushi pa banda di e 
kòfi òf te. 

KRALENDIJK – Dos 
agente polisial na Boneiru 
a kuminsá ku un akshon 
di ayudo pa hasi kasnan 
dekaí bèk habitabel. Den e 
Kralendijk turístiko drùk, 
tin pobresa amargo. Hen- 
denan ku kana pasa no por 
kere nan wowo. Nan ta 
pensa ku e kas no ta habi- 
tabel,” tumadó di inisiativa, 
Davidlee Winklaar, ta kon- 
ta Marit Severijnse di Cari- 


Kasnan dekaí na Boneiru 
E tabatin solamente un kama i mester a baña na laman 


bisch Netwerk. 
“E mener akí durante 
dia ta na akohida di grandi, 
pero anochi i durante fin di 
siman, e no por bai. Nos 
ta komprondé di su bisiña 
kende a krese kuné, ku du- 
rante fin di siman e ta baña 
na laman,” segun Winklaar. 
Winklaar huntu ku su 
kolega, Raeem Janga, mas 
biá ta topa ku e tipo di kas- 
nan akí. Kasnan kaminda 


bo no ta spera ku ainda na 
2023 nos tin. “Mi no por a 
premirá ku un hende ta biba 
den un situashon asina. 
Normalmente tur hende ta 
hasi akshonnan bon ku ko- 
mestibel, pues mi a pensa, 
kiko por ta bayendo robes. 
Ya e ta kompletamente 


robes,” Winklaar ta konta. 
Despues di a pone un 
video riba Facebook, for 
di tur skina nan a haña 
ayudo pa renobá henter e 
kas. Diferente boluntario ta 
yuda ku e trabounan. 
Ku un propio fundashon 
e agentenan polisial, Win- 


klaar i Janga, a bai hasi mas 
proyekto kontra pobresa. 
“Nos tur ta mira kon ta ba- 
yendo riba e isla, e ora ei ta 
nos mes mester hasié. Hopi 
hende ke yuda, pero tin biá 
no sa kon,” Winklaar ta 
konkluí. 


Pa: Robert Doma- 
cassé 
**Ku e idea i opinion 
akí mi ta spera di por 
kontribuí ku un grani- 
to den nos komunidat. 
Nos mester kambia nos 
mente pa un adelanto 
di Boneiru i nos hen- 
denan. Ban bini huntu 
na interes di Boneiru i 
e boneriano, ban laga 
negativismo, rabia, dis- 
gustu i renkor un banda, 
sea tolerante i positivo, 
e kambio akí ta kuminsá 
ku mi mes. 
Desaroyo ekonómiko 
mester bai mana den 
man ku desaroyo so- 
sial. Mester krea i bin 
ku un plan nashonal i 
krea un hamber den nos 
hendenan pa bai dilanti 
i tambe di no tin bèr- 
gwensa pa logra esaki. 
Solamente ku esaki nos 
por bisa ku e desaroyo 
ekonómiko eksplosivo 
akí ta eksitoso. 
E gobièrnu i lider- 
nan, 
negoshantenan, 
mester papia di sostené 
e boneriano pa bai di- 


Boneiru tin mester di bo 


lanti. Papia di un fondo di 
solidaridat i tambe mester 
stòp di bisa ku nos no ke 
nos no por i nos ta floho i 
na lugá di abuso verbal akí 
kuminsá duna bo aporte 
i ta un lider. Enkurashá i 
motivá otronan ku bo sa- 
biduria, logronan i medio- 
nan ku bo tin na bo dispo- 
sishon pa un adelanto. 
Nos medionan di ko- 
munikashon tambe tin un 
ròl importante den esaki 
di ta krítiko, pero tambe 
ophetivo i sigui ku e bon 
trabou promoviendo noti- 
sianan konstruktivo. Nos 
mester protehá nos idi- 
oma, kultura, naturalesa i 
kustumbernan, ku ta trapa 
i violá tur dia. Na mo- 
mentu ku tin invershoni- 
sta estranhero ke invertí 
òf lanta un negoshi, mus- 
tra nan ku nan tin un deber 
di asosiá ku hendenan lo- 
kal, dunando oportunidat 
i enkurashá pa por krese 
i bai dilanti. E plannan 
sosial ta masha amikal i di 
interes subi penshon, subi 
ònderstant, duna suisidio 
riba kas, etc. Tur e kosnan 


akí ta importante i hopi 
bon i ta un mester i di 
interes general. Esaki so 
no ta sufisiente. Tambe 
nan ta pa tene esnan mar- 
giná abou i mantené nos 
komunidat riba mesun 
nivel di bida ku nan ta 
i no saka nan for di nan 
zona konfortabel dor di 
no krea un motivashon 
pa bai dilanti 
Tin un skarsedat gran- 
di di akohida i aktividat 
sosial di rekreo i deporte 
pa nos hóbennan despu- 
es di skol ku e kresemen- 
tu di nos poblashon. Nos 
tin diferente personahe i 
hóben intelektual, talen- 
toso i hopi eksitoso, ku 
ta trahadó ku vishon den 
nos komunidat. 
Keda humilde i ama- 
bel traha na bienestar di 
Boneiru no pa bo imágen 
i ku interes personal so. 
Bin yuda den komuni- 
dat, duna bo aporte na un 
organisashon deportivo, 
sosial, rekreativo, ku bo 
ekspertisio 
Boneiru tin mester di 
bo. 


KRALENDIJK--Dja- 
dumingu 9 di aprel a de- 
tené un hòmber di inisial 
F.E.C.V. den Centrumge- 
bied. Esaki en konekshon 
ku manehá bou di influen- 
sia. E sospechoso a dal den 
un outo i kier a sigui kore 
na momentu ku e tabata bai 
for di e sitio. Despues di un 
kòntròl mas aleu a resultá 
ku e tabata bou di influensia 
di alkohòl i a hasi un tèst di 
supla kuné. A detené i hib’e 
warda di polis pa un análi- 
sis di rosea. 
Mesun djadumingu a 
detené un hòmber di inisial 
R.V.M na Kaya Carmen. 
Despues di a risibí notifi- 
kashon di un persona no 


Detenshon maneho bou 
di influensia 


deseá na un kas na e adrès, 
un patruya a bai i a topa ku 
e hòmber. Na yegada di e 
patruya e hòmber a trata na 
kore bai pero polis a logra 
par’e. Despues di un kòn- 
tròl mas aleu tabata sos- 
pechá ku e hòmber tabata 
bou di influensia. A dun’é 
òrdu pa hasi un tèst di su- 
pla. Despues di e tèst a de- 
tené e hòmber i hib’e warda 
di polis. 
E sospechoso a haña un 
prosèsferbal pa manehá sin 
seguro bálido, sin faha di 
seguridat i pa manehá sin 
plachi di number. Tur es- 
akinan banda di tabata bou 
di influensia di alkohòl. 

Entrega Premio Kanto Krioyo 


KRALENDIJK—Djamars 11 di aprel Komishon Kanto Krioyo a entregá premio 
na partisipantenan di Kanto Krioyo 2023. Komishon por wak bèk riba un bon festival. 
Partisipantenan i gruponan tur a haña premio serka organisashon. 

Entrega Premio Kanto Krioyo 

KRALENDIJK--En 
konekshon ku nan 10 aña 
di eksistensia, Fundashon 
Lesa Ta Dushi a organisá 
un tayer kon ta skibi un 
buki di kuenta pa mucha. 
Esaki a tuma lugá djasabra 
8 di aprel na Liseo Boneri- 
ano. Oradónan tabata Xio- 
mara Frans-Muller i Delno 
Tromp, ámbos outor di 
diferente buki publiká pa 
mucha. 
Un total di 50 persona a 
partisipá na e tayer. E par- 
tisipantenan ta laborá den 


Den kuadro 10 aña FLTD 
Tayer 'Kon pa skibi un buki di kuenta' 


diferente sektor manera 
enseñansa, gobièrnu i pren- 
sa. Nan a haña komo tarea 
pa skibi un kuenta kòrtiku i 
entregá esaki mas tardá dia 
31 di yüli 2023. Intenshon 
ta pa publiká e kuentanan 
den un buki den Siman di 
buki pa mucha. Di e forma 
aki ta krea mas literatura pa 
maestronan usa den skol 
básiko. Fundashon Wega 
di Number Boneiru a pa- 
trosiná e tayer. Na final 
tur partisipante arisibí un 
sertifikado di partisipashon. 


KRALENDIJK-- Dja- 
mars 11 di aprel polis a tene 
kòntròl di tráfiko riba Kaya 
Libertador Simon Bolivar. 
Durante di e kòntròl a kon- 


Kòntròl di tráfiko 


trolá un total di 9 vehíkulo. 
A duna un total di 2 prosès- 
ferbal. Ámbos tabata pa 
manehá sin seguro bálido. 


VAKATURA 


Mas informashon? 


Bishitá www.rijksdienstcn.com/vakatura 


Bo tambe ke traha pa RCN? 
Bo por solisitá pa e siguiente funshonnan: 


ILT - Inspektor Nabegashon Hulanda Karibense 
SSO - Konsehero di Rekurso Humano (HR) 
SSO - Senior Konsehero di Rekurso Humano (HR) 

Siman santu 


E Siman kaminda nos hendenan ta nenga Dios su derechonan humano. 
Awe e lo mester ta tambe e Siman kaminda e derechonan di hendenan ta ser re- 
konosé i respetá dor di tur hende? 
No por papia di Esun Krusifiká, sin papia di esnan krusifiká. 
Porque la Pashon de Hesus no es un realidat di pasado, sino ku ta sigui kontemporá- 
neo na nos den tantu krusifiká di awe: 
Esnan krusifiká ku ta karesé di derechonan humano. 
Esnan krusifiká di kua nan krus no ta un palu, sino su pobresa. 
Esnan krusifiká di kua nan krus no ta dos palu, sino nan marginashon sosial. 
Esnan krusifiká di awe ku no tin un dak digno kaminda e por biba. 
Esnan krusifiká ku tampoko awe ta ser rekonosé den nan dignidat de persona. 
Esnan krusifiká ku tambe awe ta grita, no a Dios sino na hendenan: “Hendenan, 
rumannan, dikon boso a bandoná nos?” 
Ku e Siman aki ta sirbi nos pa rekordá Esun Krusifiká di ayera, pero sin ku e ta 
sigui krusifiká awe tambe den tur hende ku ta sufri. 
No pa rekordá únikamente pasado, sino e pasado ku ta sigui siendo realidat awe. 
Nos no ta skucha e gritu di Esun Krusifiká di ya di dos mil aña. 
Nos lo ta kapas pa skucha e gritu di esnan krusifiká di awe? 
Nos no ta kondená Hesus pa ser malu, sino pa inkómodo. 
Pasobra kuantu ke kambia la realidat semper ta resultá inkómodo pa esnan ku ke 
biba kómodamente di e pasado. 
Esaki no por ta un Siman kualkier sino: 
Un Siman pa kontemplá Dios. 
Un Siman pa warda silensio. 
Un Siman pa kontemplá. 
Un Siman pa nos no keda ku lo eksterno. 
Un Siman pa deskubrí kon Dios ta stima. 
Un Siman ku no ta keda den pasado, sino ku ta aktual. 
Pasobra e Pashon di Hesus ta kontinuá awe den e Pashon di hendenan. 
Pasobra Esun Krusifiká ta sigui den esnan krusifiká di awe. 
Un Siman ku ta papia ku nos tokante kon nos hendenan a trata Dios. 
Un Siman ku ta papia ku nos tokante kon nos ta sigui trata Dios awe. 
Un Siman ku ta papia ku nos tokante kon nos ta sigui tratando e hendenan yu di 
Dios. 


Sena di SEÑOR 


Selebrashon di Djaweps 
Santu ta sentrá den e institus- 
hon di Eukaristia den kua igle- 
sia ta deskubrí i selebrá e akti- 
tut di amor di Kristu. 
Hesus a instituí e Sakramen- 
tu di Eukaristia den e Último 
Sena, ora el a manda nos “hasi 
esaki na su memoria”: Eukaris- 
tia ta tradishon risibí di e propio 
Kristu. No ta trata di un selebras- 
hon individual kaminda kada un ta 
hasi loke e ke, sino di un tradishon 
risibí di Señor atraves di Iglesia ku 
ta yama tur su yunan pa reuní alre- 
dedor di e Maestro, kende ta 
presidí e selebrashon. E kaminda 
aki di tradishon di Señor atraves 
di generashonnan kristian ta e ku 
ta hasi posibel e renobashon di e 
Sena I Pashon di Señor den tur 
momento di historia. E ta un ka- 
minda di bai den historia te na final 
di tempu i ku ta hasi posibel e buèl- 
ta: e rekuerdo bibu i presente di e 
sakrifisio di Señor. 
Eukaristia ta sakrifisio memo- 
rial. E ta sakrifisio, pues e sanger 
ta símbolo di e Aliansa Nobo en- 
tre Dios i hende realisá riba e krus 
Señor. E ta tambe memorial, no 
simpel rekuerdo: E akshon litúrgi- 
ko ta realisá e salbashon berdad- 
eramente. E pasado (e krus di 
Señor) ta hasié aksesibel den e 
presente (e bida di Iglesia) pa 


medio di e selebrashon. 
Eukaristia ta duna nos e 
ehèmpel di e entrega di 
Kristu pa hasié realidat 
den nos bida. Finalmente 
Eukaristia ta anunsio di 
morto di Señor te ora E 
bolbe. Señor presente den 
Eukaristia ta ya un avanse 
dilanti mundu di loke lo ta 
kulminashon di e obra sal- 
bador di Dios. 


E labamentu di pia... 
E ta un gesto propio di 
e ofisionan di Djaweps 
Santu, ku ta konmemorá 
e momento den kua He- 
sus a laba pia di su disipel- 
nan, hustu na prinsipio di 
e Último Sena. Den dje 
nos tin e resúmen di tur 
loke ta nifiká Djaweps 
Santu. Ku kontamentu di 
e labamentu di pia i su re- 
alisashon, liturgia ta trans- 
mití pa nos e sentido mas 
profundo di Eukaristia: 
AMOR I SERVISIO 
Nos a mira kon sele- 
brashon di Djaweps santu 
ta sentrá den e amor di 
Kristu ku ta entrega su 
mes pa su rumannan. E 
konklushon práktiko di e 


selebrashon aki mester ta e 
amor i servisio di kristiannan 
pa ku nan rumannan. 
Djaweps santu ta dia di 
amor fraternal. E sakrifisio 
di Kristu mester komprometé 
nos pa nos stima. E ta un dia 
pa eksaminá nos den e amor 
na e lus di Kristu. No ta trata 
di bon palabranan, sino di 
hechonan. 


Órden saserdotal... 
Tambe riba e dia aki nos 
ta selebrá institushon di e 
Sakramentu di Órden Saser- 
dotal. Den e ministronan or- 
dená (diákono, saserdote i 
obispu), Kristu ke sigui ta pre- 
sente mei mei di su komuni- 
dat manera esun ku ta parti e 
pan i ta laba pia di e disipel- 
nan. 


Bièrnè Santu. SELE- 
BRASHON DI PASHON 
DI SEÑOR 
Riba Bièrnè Santu Ig- 
lesia ta selebrá e morto 
viktorioso di Hesus. Riba 
krus nos ta mira Señor i 
den djE nos ta deskubrí e 
posibilidat di logra tur an- 
siedat di nos mundu. E 
krus ta e revelashon di nos 


destino: e triunfo di Kristu 
ta e viktoria di tur hende. 


ADORASHON DI E 
KRUS... 
Den e selebrashon di e ofi- 
sionan di Bièrnè Santu ta 
destaká e rito di Adorashon di 
e Krus ku ta ser presentá na 
Iglesia i na kua nos tur pre- 
sente ta dirigí nos mes pa 
sunch’e. Sunchi e krus ta 
nifiká ta dispuesto pa 
aksept’é. Akseptá e krus di 
Señor, su kaminda di entrega 
pa otronan ku a hib’é na mor- 
to di akseptá e propio krus, e 
kaminda ku kada un di nos tin 
pa uni nos mes na esun ku ta 
yama nos for di e Kalvario. E 
rito aki ta e testimonio di nos 
deseo pa pone nos bida den 
mannan di Dios, manera He- 
sus, pa e bon di mundu. 


Djasabra santu. VIGILIA 
PASKUAL 
Den e Vigilia Paskual 
nos ta selebrá resurekshon 
di Señor. Den skuridat di 
nochi ta SURGI UN LUS 
NOBO, Kristu, den kua 
resurekshon, bon notisia 
definitivo pa mundu, nos ta 
partisipá dor di Boutismo i 
Eukaristia. 
KRISTU A RESUSITÁ! 
Pakiko boso ta buska Esun 
ku ta bida mei mei di morto- 
nan? E no ta aki, EL A LAN- 
TA FOR DI MORTO!. (Lk 
24, 5-6) 


Den e Vigilia Paskual nos ta 
selebrá dos kos fundamental: 
Ku Hesus ta biba i ku nos ta 
biba su bida. E mesun selebras- 
hon ta un realidat sagrada, un 
akontesimentu ku forsa salba- 
dor. Nos ta skucha proklamas- 
hon den e lekturanan di e ma- 
ravianan ku Dios a bai ta 
hasiendo a lo largu di histo- 
ria (Kreashon, pasamentu dor 
di Laman Kòrá etc.) ku ta kul- 
miná den resurekshon di Hesus. 
E selebrashon ta e kumplimentu 
di e salbashon. E selebrashon di 
e Vigilia Paskual ta un nasementu 
di e bida nobo den Iglesia. E 
tema fundamental, pues, di e 
Vigilia Paskual, ta e novedat di 
bida ku e lekturanan ta manifestá 
i ku ta papia nos di e akshonnan 
di Dios den mundu i ku ta real- 
isá su mes dor di renobashon di 
Boutismo i partisipashon den 
Eukaristia. 


Den nos fe nos ta akohe 
Kristu komo lus di mundu rep- 
resentá den e bela di Pasku di 
kua nos ta sende nos belanan. 
Kristu, e lus definitivo, ta tambe 
nos lus. Dor di Boutismo, ku nos 
ta renobá den nos selebrashon, 
den e parti di Liturgia di Bout- 
ismo, nos a pasa na forma parti 
di su Kurpa, Iglesia, nos a muri i 
a resusitá kunE. Dor di Eukaris- 
tia nos ta sigui partisipando sem- 
per di e presensia di su bida en- 
tre nos. Vigilia Paskual, den su 
selebrashon, ta a e kreyente e 
okashon sagrado pa renobá 
sakramentalmente su konfig- 
urashon ku Kristu. 


Triduo Paskual 

ALMERE -- Floriade 
na Almere no ta kuadra ku e 
tempu akí mas, Nederland- 
se Tuinbouwraad (NTR) ta 
laga sa. Segun e konseho, 


No ta kuadra den e tempu akí mas 
Floriade ta stòp definitivo 


e konsepto di eksposishon 
di hortikultura mundial, no 
ta kuadra mas den e tempu 
akí. 
E kantidat di bishitante 


na Almere a kai hopi. E kon- 
seho di hortikultura tambe 
ta konkluí. P’esei e sektor 
ta stòp ku organisamentu di 
eksposishon. E métodonan 
di komunikashon a kambia 
di tal manera ku un evento 
grandi manera Floraide no 
ta atraé kantidat grandi di 
bishitante mas i finansi- 
eramente no ta alkansabel, 
NTR ta skirbi. Asina ta bini 
un fin na e eksposishon di 
hortikultura ku tabata tuma 
lugá un biá pa aña den e úl- 
timo dies aña. 
Floriade ta sufri di pèr- 


dida di miónes. E kantidat 
di miónes di bishitante a 
keda afó, dor di kua no ta 
logra mas pa trese sèn den 
kaha. Debí na pèrdida di 34 
mion euro, e kolegio a hala 
tras. Ku Floriade e konseho 
di hortikultura ke mehorá e 
sektor su imágen. 
Desde medio di siglo 
pasá ta tene e show un biá 
pa aña. E siudatnan ku ta- 
bata organisá Floraide ta- 
bata tene esaki hopi biá den 
un bario òf parke grandi. 
Na 1960 Rotterdam tabata 
e sitio di Floraide. Na 1972 


i 1082, Amsterdam tabata 
e siudat di Floraide. Loka- 
lidatnan pa e siguiente edi- 
shonnan tabata Zoetermeer 
na 1992, Haarlemmermeer 
na 2002, Venlo na 2012 i 
Almere na 2022. 
No solamente Almere a 
sufri pèrdida, pero tambe 
e edishonnan na Venlo i 
Haarlemmermeer, 
finan- 
sieramente no tabata hopi 
eksitoso. Kada biá e kuenta 
tabata yega serka e muni- 
sipionan. P’esei munisipi- 
onan nobo no tabata den rei 
pa tene Floraide na 2032. 


Sin pèrmit riba site di porno 
Hues ta prohibí imágen 
amatùr 
AMSTERDAM – E 
site di porno xhamster. 
com no por pone e asina 
yamá grabashon amatùr 
mas online, sí no ta kla ku 
tin pèrmit pa esaki. Esaki 
Korte na Amsterdam a di- 
sidí den un huisio sumario 
entamá dor di Expertise- 
bureau Online Kindermis- 
bruik (EOKM). 
Xhamster.com 
tin 
tres siman pa kita e gra- 
bashonnan sin pèrmit for 
di riba su site. Sí EOKM 


tòg deskubrí ku material 
di imágen ta riba e site sin 
pèrmit, por pone un multa 
sí dentro di tres siman e 
website no aktua despues 
di e notifikashon. 
E multa ta 10 mil euro 
pa video i por oumentá te 
na un máksimo di 30 mil 
euro sí no kita e video na 
tempu. E prohibishon ta 
konta mundialmente sí 
por mira imágen di perso- 
nanan ku ta biba na Hu- 
landa. 


Despues di eksploshon 
Dies kas a risibí daño 


HILLEGON – Dies 
kas den e bario Hillegom 
a risibí daño despues di un 
eksploshon djamars ano- 
chi. Un persona tambe a 
resultá heridá, polis ta in- 
formá. 
E eksploshon a tuma 
lugá banda di kuart pa 
sinku di mardugá na Mau- 
ritslaan na Zuid-Holland. 


Mester a evakuá kua- 
ter kas. Aparte di polis i 
brantwer, e tim di eksplo- 
shon i siguridat di polis 
tambe a akudí na e sitio. 
Orígen di e eksploshon 
ainda no ta konosí. Polis 
ta hasiendo investigashon 
i p’esei ta en buska di tes- 
tigu, òf hende ku ke kom- 
partí imágen di kámara. 


Raton di anochi kushiná deskubrí 


HULANDA – Polis ale- 
man a deskubrí un karga- 
mentu inesperá riba Aken. 
Durante un kontròl, e agen- 
tenan pa asombro a topa ku 
un kargamentu di raton di 
anochi kushiná den baki di 
un bùs di entrega. Tambe e 
vehíkulo tabata transportá 
un mil kilo asina di piská. 
E shofùr, un hòmber di 


31 aña di Kosta di Ivor, ta- 
bata koriendo di Bèlgika 
pa Alemania. Unda e ke a 
entregá e kargamentu no ta 
konosí. Djaluna a deskubrí 
e kargamentu i djárason el 
a sali den publisidat. 
Despues a resultá ku e 
hòmber a drenta Alemania 
sin papelnan di identidat i 
reibeweis. Su bùs di entrega 


tampoko ta sigurá i registrá. 
E hòmber por konta riba 
mas but, tambe dor di violá 
diferente violashon di trá- 
fiko. Polis a tuma e bùs i e 
kargamentu den beslag. Por 
lo pronto e hòmber mester 
permanesé den sèl. Despu- 
es lo entreg’é na Italia, ka- 
minda e ta pará inskribí. A 
destruí e kargamentu. 

O R A N J E S T A D 
(EUX) -- Boluntarionan 
hóben di Statia di e kom- 
ishon di rekoudá fondo 
pa St. Christopher Chil- 
dren’s Home’, durante di- 
anan di fiesta di Pasku di 
resurekshon a yega saku 
ku webu pa e evento di 
pikimentu di webu. 
Seis tim di hóben entre 
12 i 18 aña a partisipá na e 
evento, durante kua mes- 


Evento pa rekoudá fondo di 
‘Youth for Youths’ 


ter a kontestá pregunta, 
resolvé pùzel i konfrontá 
diferente reto. E wega a 
kaba na bich kaminda e 
evento pa rekoudá fondo 
real a kuminsá ku un bar- 
bekiú spesial. 
E organisadónan ta sa- 
tisfecho ku e sosten di e 
públiko pa asina rekoudá 
fondo pa e kas di mucha 
na St. Kitts. 


PHILIPSBURG – Sta- 
ten a instituí un komishon 
di petishon ku mester bai 
hasi pre-investigashon na e 
posibilidat pa tene un refe- 
rèndem tokante e pregunta 
sí St. Maarten mester bira 
independiente. 


Promé paso na kaminda 
pa referèndem 


E komishon ta haña kua- 
ter siman di tempu pa trese e 
regulashon relevante dilan- 
ti, tambe e kostonan di un 
referèndem, e informashon 
nesesario di siudadanonan i 
e tempu. 
E komishon ta konsistí 


di miembronan di Staten, 
Ludmila Duncan, Grisha 
Heyliger-Marten, 
ámbos 
independiente, 
Melissa 
Gumbs di Party of Progress 
i Angeligue Romou di Na- 
tional Alliance. 


THE BOTTOM – Se- 
kretario di Estado di hus- 
tisia i siguridat, Eric van 
der Burg, djamars mèrdia 
11 di aprel a yega Saba pa 
un bishita di sera konosí. 
Gezaghebber 
Jonathan 
Johnson i Sekretario Insu- 


Sekretario di Estado van der Burg a yega Saba 


lar interino, Henk de Jong, 
tabata presente na aero- 
puerto pa yama e sekretario 
di estado i su delegashon 
bon biní. 
E parti ofisial di e bishi- 
ta di trabou a inisiá djára- 
son mainta ku un komb- 


ersashon ku e kolegio 
ehekutivo nobo, siguí pa 
kombersashon ku e unidat 
di asuntu sosial i di labor, 
SZW i e servisio di imi- 
grashon i naturalisashon, 
IND. 
Den oranan di mèrdia 
e sekretario di estado i su 
delegashon tabatin un en- 
kuentro ku Saba Univer- 
sity School of Medicine pa 
a papia tokante e proseso 


di IND pa loke ta trata e 
maneho di atmishon. 
Despues e bishita a kon- 
tinuá na e haf na Fort Bay, 
kaminda e sekretario di es- 
tado tabatin un enkuentro 
ku miembronan di Konin- 
klijke Marechaussee i Dua- 
na. 
Promé di a sali pa St. 
Eustatius, tabatin un kon- 
sulta riba mesun fèri ku ge- 
rente di Makana Ferry. 


Esaki ta e promé bishita 
di Sekretario di Estado van 
der Burg na Saba. Djamars 
e tabata na St. Maarten 
pa diferente enkuentro i 
djaweps 13 di aprel e ta na 
St. Eustatius pa un bishita 
di sera konosí. 
Djabièrnè 14 di aprel e 
sekretario di estado i su de- 
legashon ta sera su bishita 
di trabou na St. Maarten. 

ORANJESTAD -- Des- 
de cu Minister Ursell Ar- 
ends a dicidi di cera e dump 
na Parkietenbos, e situacion 
di procesamento di sushi ta 
sigui birando algo suma- 


ORANJESTAD 
-- 
Diamars algo prome cu 
2’or, den un entrada di un 
cura di cas den Makaprui- 


Maneho di desperdicio ta birando impagabel pa pueblo 


mente dificil pa gran parti 
di pueblo. Un pueblo cu no 
tin suficiente placa pa pone 
cuminda riba mesa y awor 
ta wordo confronta kico e 
tin cu haci cu su desperdi- 


cio di cas ya cu kico e haci, 
e tin cu paga pa procesa su- 
shi di cas of cualkier otro 
desperdicio cu e ciudadano 
tin cu deshaci di dje. 
Ya caba a cuminsa tuma 


nota cu tanto Serlimar y 
otro companianan priva, cu 
ta huur container di plas- 
tic pa sushi di cas, ta hiba 
solamente sushi cu tin den 
e containernan di plastic 
y ora cu e containernan ta 
yen, e ciudadano no por 
pone saco of caha cu sushi 
dilanti di e container, ya cu 
nan lo ser neglisha y sola- 
mente loke tin den e bari di 
plastic ta wordo recogi. 
Ta un situacion caminda 
mas cu claro cu e ciudada- 
no dado momento lo dicidi 
di core rond y benta e sushi 
aki unda cu ta, loke ta con- 
tra ley pero ya e ciudadano 
ta sinti cu e no tin otro op- 
cion, ya cu esakinan aki ta 
costando pueblo demasiado 
placa. 


Un 
sorpresa 
grandi 
tambe cu pueblo a ser con- 
fronta cune recientemente 
ta cu pa huur un baki grandi 
cu antes durante gobierno 
tabata pone den barionan, 
tambe a conoce un aumen- 
to cu ta haci practicamente 
impagabel pa pueblo paga 
pa esaki. Ta impresionante 
con un compania priva cu 
ta huur container pa pone 
sushi, a aumenta su prijs pa 
un baki di 20 yarda, te cu 
645 florin, loke hopi hende 
no por paga mas y ora cu 
busca un opcion husto cu 
un compania cu ta uno di 
pueblo manera Serlimar, 
aki pueblo ta wordo mani- 
pula cu informacion cu no 
ta duna mucho indicacion 
cu tin pueblo na pecho. 


Nissan Cube na candela, interior di auto 
completamente destrui pa candela 


mstraat un auto a pega can- 
dela, e candela a cuminsa 
den e auto mes. Mesora a 
pidi pa presencia di brand- 


weer cu hopi urgencia. 
Na yegada brandweer 
a bin topa cu e interior di 
e auto full na candela, e 
candela lo a cuminsa den 
e auto mes y no den mo- 
tor. E motibo di e candela 
no ta conoci. Hopi lihe 
brandweer a logra domina 
y paga e candela. E auto a 
sufri hopi daño e interior 
a kima completamente, 
tabata trata di un Nissan 
Cube bruin numera A 
33349. 


ORANJESTAD 
- 
Prome 
Minister 
Evelyn 
Wever-Croes, 
despues 
cu siman pasa a firma e 
‘Onderlinge Regeling’ cu 
Premier Pisas di Corsou 
y Premier Jacobs di Sint 
Maarten, 
a 
permanece 
na Hulanda pa atende cu 
varios reunion cu meta pa 
solucionnan duradero. Re- 
unionnan entre otro cu Pre- 
mier Mark Rutte, Secreta- 
rio di Estado Alexandra van 
Huffelen, Arubahuis cu ta e 
representacion di Aruba na 
Hulanda y tambe cu dife- 
rente embahado y persona 
cu a pidi un cita cu Premier 
Wever-Croes. 
Diamars mainta, Hunto 
cu Minister di Husticia, 
Rocco Tjon y su delega- 
cion, Prome Minister a re- 
uni cu Secretario di Estado 
van Huffelen. Tema di e re- 
union tawata riba e tereno 
di husticia y finansas, e re- 
tonan cu esaki ta enfrenta y 
e plannan di Minister Tjon 
pa trece solucion. 
Prome Minister a duna 
di conoce cu ya siman pasa, 
a cuminsa cu e reunionnan 
cu Minister di Finansa Xio- 
mara Maduro. Hulanda a 


Hunto cu Minister di Husticia 
Prome Minister a reuni cu Secretario di Estado Alexandra van Huffelen 


indica cu nan ta dispuesto 
pa yuda Aruba refinancia 
e debe y den e cuadro ey, 
Aruba mester traha riba e 
demas proyectonan cu mes- 
ter wordo financia na Aru- 
ba. “Reunionnan ta bayen- 
do bon. Nos ta trahando cu 
amor y curason pa Aruba pa 
soluciona tur reto cu nos ta 
enfrenta”, Prome Minister 
a enfatisa. 
Minister 
di 
Husticia 
Rocco Tjon a remarca cu 
durante e reunion cu Van 
Huffelen, nan a presenta e 
plan cu ya caba na januari 
di e aña aki a wordo pre- 
senta den e Justitieel Vier- 
landen Overleg na unda cu 
Aruba a indica di kier ta e 
trekker di e proyecto aki. 
Desicion a wordo tuma pa 
delegacionnan den Husticia 
di Aruba y di Hulanda per- 
cura pa traha riba e proyec- 
to aki pa asina un decision 
pronto por wordo tuma. Un 
otro tema tambe, Minister 
Tjon a remarca, ta e parti 
di un instituto coreccional 
nobo pa yega na un solu- 
cion duradero pa esaki. 
Ambos, Premier Wever- 
Croes y Minister Tjon ta 
hopi satisfecho y contento 


cu e reunion cu Secretario 
di Estado Alexandra van 
Huffelen cu tawata un re- 
union hopi informativo, 
fructifero y positivo pa nos 
pais. 

ORANJESTAD -- Ya 
no tin espacio mas pa sigui 
traha hunto, ya cu particu- 
larmente 
parlamentario 
Rycond Santos do Nasci- 
mento, den fin di siman a 
dicidi di crea un distancia 
politico demasiado grandi 
pa wordo supera, ora cu el 
a bolbe cuestiona integri- 
dad di partido AVP. Henter 
e situacion aki cu a wordo 
yama “crisis den AVP” ta 
inicia door di e propio par- 
lamentario Rycond a cues- 
tiona decisionnan tuma pa 


ORANJESTAD -- Di- 
aluna den oranan di atardi 
un homber a reverse cu su 
auto, un Nissan Note for 
di un cura di cas, no lo a 
pone tino cu net na e mo- 
mento ey tabata pasando 
un pickup y a dal contra 


ARUBA 
ARUBA 


Rycond Santos do Nascimento ta cuestiona su partido 
Crisis den partido den AVP 


su colega di fraccion, sr. 
Mike de Meza, relaciona cu 
e asunto di ex Minister Edi- 
son Briesen, caminda el a 
insisti cu de Meza lo a gaña 
henter fraccion riba deci- 
sion cu el a tuma. 
E asunto a wordo trata 
den Conseho di Partido 
caminda a atende e situa- 
cion cu a surgi dos siman 
pasa pero na momento cu 
Rycond a dicidi bin dilanti 
y cuestiona integridad di 
henter e organisacion di 
AVP, cual pa colmo su per- 


sona ta miembro di dje. 
Practicamente do Nas- 
cimento a cera tur porta pa 
continuacion di su perma- 
nencia den partido AVP y 
como miembro di fraccion 
di AVP den Parlamento, ya 
cu si e ta cuestiona inte- 
gridad di su colega Benny 
Sevinger, anto tin cu cues- 
tiona su propio integridad, 
ya cu el a acepta pa subi 
lista di partido AVP, cu e 
caso contra Paul Croes den 
Corte. 


Chauffeur agresivo deteni 


esaki. 
E homber a bira agresivo 
y kier a bringa cu e chauf- 
feur di e pickup. Mesora a 
pidi pa presencia di polis. 
Na yegada di e polis a bin 
compronde cu no tabata tin 
niun persona herida, pero 


e chauffeur di e Nissan 
Note a bay pa agredi e 
chauffeur di e pickup. 
Mirando cu e chauf- 
feur di e Nissan Note ta- 
bata basta agresivo a dici- 
di di deten’e y transport’e 
pa warda di polis, camin- 
da e lo mester a bay duna 
cuenta di su comporta- 
cion agresivo. E pickup a 
haya un poco daño mate- 
rial na e porta banda di 
chauffeur y e Nissan Note 
a haya un poco rasca na e 
parti patras. 


ORANJESTAD -- Go- 
bierno di Aruba ta na ca- 
minda pa realisa e Aruba 
Hydrogen 
Valley, 
cual 
proyecto lo haci di Aruba 
e isla lider den Caribe riba 
diferente aspecto energeti- 
co. 
Estableciendo 
Aruba 
Hydrogen Valley, Aruba lo 
ta e prome den Caribe cu lo 
tin un propio ‘refineria’ di 
hidrogeno. Den e mundo 
di hidrogeno esaki yama 
un electrolyzer. 
Aruba Hydrogen Valley, 
lo manda e señal pa mundo 


Den cuadro di e National Energy Policy, 
Tin decisionnan importante cu Gobierno di Aruba ya a tuma 


cu nos pais pa chikito cu e 
por ta, si ta tuma e acuerdo 
di Paris 2050 na serio y cu 
ya ta tumando e pasonan 
necesario pa por cumpli cu 
esaki. 
Aruba Hydrogen Valley, 
lo percura inmediatamente 
pa un medio ambiente lim- 
pi eliminando tur emision 
contaminante. 
Como e prome den Ca- 
ribe, e por duna nos e posi- 
cion ventahoso di por bira 
un pais exportador di hi- 
drogeno pa region. 
E refineria lo wordo 


reactiva a base di energia 
limpi, creando cupo di tra- 
bou y un spin off economi- 
co grandi pa San Nicolas y 
pilar economico Aruba en 
general. 
Lo uza ekiponann e- 
xistente di Refineria, trans- 
forma nan den planta di 
produccion di hydrogeno. 
Un decision importante 
y crucial cu Gobierno 
di Aruba a tuma ta e re- 
alisacion di e proyecto di 
EAGLE LNG na Aruba. 
Dje forma aki nos empresa 
estatal WEB Aruba NV ta 


bay elimina e uzo di HFO 
– Heavy Fuel Oil. Den e 
proximo 30 luna lo cam- 
bia pa gas natural. Esaki 
ta e decision determinante 
cu recien den Gobierno, cu 
Gabinete Wever Croes 2 a 
tuma riba nivel di energia. 
Otro decision impor- 
tante ta cu UTILITIES 
NV a inicia e proceso di 
bidding pa expansion di e 
parke di molina di biento 
na Rincon. Un decision 
fundamental cu na Juni 
proximo, e decision final 
ta wordo tuma pa loke ta e 
compania cu lo gana e "Re- 
quest For Proposal (RFP)" 
pa loke ta e realisacion di 
e expansion di e parke di 
molina di biento. Entre e 
produccion di e parke cu 
ta genera electricidad, pa 
loke ta trata Eagle LNG su 
suministro di gas, e inver- 
sion cu WEB ta haciendo 
den nan propio planta pa 
ta mas eficiente, lo yuda 
grandemente combati con- 
taminacion di nos medio 
ambiente y e costo di o- 
peracion. 
Nos empresa ELMAR 
y su plannan pa parkenan 
solar ta bay ta fundamental 
den e generacion di elec- 


tricidad a base di forma 
limpi. Actualmente tin un 
parke solar na airport, na 
RDA y riba e daknan di 
MFA tambe tin panelnan 
solar poni. Nos determina- 
cion como Gobierno ta pa 
construi mas parke solar 
rond di Aruba pa asina e 
componente di solo aporta 
na generacion di electri- 
cidad limpi. 


Ora cu tur e componen- 
tenan aki bini hunto, bo 
tin e formula perfecto. Na 
e momentonan aki nos re- 
fineria ta para y Gobierno 
ta pagando hopi placa pa 
mantene den bon condi- 
cion pa su reactivacion a 
base di energia limpi. 
E meta final ta pa a base 
di energia limpi ofrece un 
miho prijs di awa y corien- 
te na henter nos comunidad 
ademas di yega na e meta 
comun di tratado di Paris 
cu pa aña 2050 tur pais 
mester yega na 0 emision 
pues 0 contaminacion. 
“Esaki ta un decision cu 
nos ta tuma no solamente 
pa nos comunidad pero 
tambe pa humanidad”, e 
mandatario a expresa. 

WILLEMSTAD-- Dja- 
mars 11 di aprel, miembro- 


Riba rapòrt nulmeting enseñansa 
Komishon Sentral di Parlamento a deliberá 


nan di Parlamento a bini 
huntu den un Komishon 


Sentral pa deliberá ku Min- 
ister Sithree van Heydoorn, 
relashoná ku e rapòrt final 
“Nulmeting van het Cura- 
çaose onderwijsbestel”. 
E reunion a kuminsá 
ku un presentashon di Mi- 
nister Van Heydoorn i Se- 
kretario General interino di 


ministerio di ESKD di nan 
reakshon di maneho riba e 
rapòrt final di e “Nulmeting 
van het Curaçaose onder- 
wijsbestel”. 
Seguidamente e miem- 
bronan di Parlamento a 
haña e oportunidat di hasi 
pregunta den e promé tan- 


da. Minister di ESKD a pidi 
algun ratu pa por formulá e 
kontestanan. Despues di e 
kontestanan di promé tanda, 
miembronan di Parlamento 
a hasi preguntanan adisho- 
nal den e di dos tanda, ku 
Minister Van Heydoorn a 
kontestá. 


KRALENDIJK – Fin di 
siman a tuma lugá e evento 
Freestyle Pro Tour Wind- 
surf i e héroe lokal, Youp 
Schmit, a gana e título di 
FPT King i Queen of the 
Caribbean 2023. 
Schmit a keda komo 
mihó den e eliminashon 
dòbel i Lennart Neubauer 


Youp Schmit ta gana FPT King i Queen of the Caribbean 


i Yentel Caers a finalisá na 
respektivamente segundo i 
terser lugá. 
Everon ‘Tonky’ Frans a 
gana e premio di e seshon 
mihó Forward Loop Super 
durante FPT King i Queen 
of the Caribbean. (Foto: 
Adam Sims) 


KRALENDIJK 
– 
Djárason a tuma despe- 
dida di un persona mashá 
konosí den e deporte di 
bilyart. Ta trata di Roger 
Soliano, e promé persona 
ku a titulá kampion indi- 
vidual di bola-8 na Bonei- 
ru. Diferente biá Roger a 


Roger Soliano a nifiká hopi pa bilyart 


titulá kampion ku su ekipo 
Mastertouch, di kua e ta- 
bata kapitan i tambe otro 
ekipo ku el a militá den dje 
manera Enemies. 
Un persona firme, alegre, 
luchadó, fuerte i hòmber di 
palabra i prinsipio, esaki ta 
algun karakterístikanan di 


kon Federashon di Bil- 
yart Boneriano (FEBI- 
BO), por deskribí Roger. 
Roger, 
kapitan, 
te 
despues. Danki pa tur 
loke bo a nifiká pa nos de- 
porte i sigur nos lo sigui 
karga bo nòmber te na fin. 
Sosegá na pas. 


Djaweps 13 aprel 2023 
19 


KRALENDIJK 
-- 
Manera a anunsiá, luna di 
aprel ta bai bishitá Maikel 
ku Elvis Janga na nan ku- 
nuku na Rincon. Esaki a 
tuma lugá tambe anto U- 
baldo Anthony ta kompartí 
algu di informashon kon e 
aktividat a bai i algun potrèt 
di e bishitantenan. 
Durante di Anochi ku 
Luna Yen di djaweps 6 
di aprel, representante di 
SKAL, 
komishon 
orga- 
nisadó i un grupo di amante, 
tabata di bishita na kunuku 
di Maikel i Elvis Janga. 
Ta konosí ku mensual- 
mente un grupo di fanátiko 
ta bini huntu dia ku luna ta 
yen pa deklamá, konta kue- 


Anochi ku Luna Yen spesial 


nta, storia, chiste òf kanta. 
E luna aki e bishita ta- 
bata un spesial, pasobra ta 
rekordá ku ta 19 aña pasá 
a inisiá ku organisamentu 
di e evento akí tur luna sin 
falta. Covid-19 a tene e 
grupo 2 aña físikamente for 
di otro, pero danki Dios ku 
por a topa otro virtualmente 
na algun okashon. 
E anochi a kuminsá 
bon anto e personanan ku 
ta konsiderá e pionero di 
e evento, a risibí un plaka 
di rekonosementu pa nan 
inisiativa i dedikashon pa a 
mantené esaki bibu pa tantu 
tempu. Pabien na tur ku a 
mustra di tin amor pa litera- 
tura i a yuda stimulá tambe 


enkurashá otro, pa apesar di 
tur situashon ku por a pre- 
sentá pa sigui padilanti. 
Representante di SKAL, 
Rosalba Figaroa, a rekordá 
e personanan ku for di aña 
2004 bini ariba tabata parti- 
sipá na e evento i ku ya no 
ta huntu ku nos mas. 
Tambe esnan ku ta na 
bida, pero pa motibu di 
salú, edat, òf trabou, no ta 
asistí mas. 
Regina ‘Uchi’ Frans i 
tambe Nalda Balentien, 
a bai bèk den tempu pa 
rekordá e prinsipio huntu 
ku nan amiga Munye Odu- 
ber, kon nan a plania pa 
despues aserká Hubert Vis, 
hefe di SKAL di e tempu 


aya ku e proposishon. 
E luna akí tabatin al- 
gun bishita nobo, entre 
otro Johny Vlijt ku a kanta 
i Suki Mercera ku a konta 
algun chiste. Tuli ku su 
orkesta no ta di promé biá 
a deleitá ku algun kansion. 
Sinku minit pa nuebe, 


Rosalba a gradisí un i tur 
i anunsiá e último partisi- 
pante. Promé ku a bai for 
di e sitio, kolega Magaly 
Sumter a partisipá ku 5 di 
mei ta na kunuku di famia 
Kock, den besindario di Roi 
Lamunchi, pa e siguiente 
Anochi ku Luna Yen. 

KRALENDIJK – Awe 
riba e página aki mas flor 
lokal ku ta bria den sekura. 
Un dje palunan mas im- 
portante den historia di 
Boneiru ta brasia òf brasil, 
ku tambe ta floria den tem- 
porada di sekura, manera ta 
e kaso aworakí. Tin hende, 
mirando e flornan aki, ta 
kere ku ta flor di kibraha- 


Mas bunitesa den sekura 


cha, loke pues no ta e kaso. 
For di tempu spañó ta- 
bata kap i eksportá palu di 
brasia komo materia for di 
kua tabata saka un sustansia 
kòrá pa tinzja paña. Mester 
a raspa e palu i mesklá e sas 
ku awa esaki tabata produsí 
un líkido kòrá. P’esei tabata 
yama nan tambe ‘roodverf- 
hout’. 


Mas aleu riba e página 
aki por mira flor di hobada 
(wabi na Kòrsou). 
Na Aruba tambe ta ho- 
bada. E flornan hel ta den 
forma di un bala chikitu. 
Por último riba e foto di 
flor di katunbòm òf katuna 
di zeta. E mata aki ta visibel 
kasi tur kaminda. 


